Agenţia Naţională de Administrare Fiscală (ANAF) avertizează din nou asupra campaniilor de mesaje false transmise în numele său.
Prin intermediul acestor mesaje false, contribuabililor le sunt solicitate informaţii privind facturile emise în sistemul e-Factura pentru societăţile pe care le administrează sau la care lucrează, informează Agerpres.
Mesajele sunt transmise, de această dată, de la adresa de e-mail [email protected].
"Atragem atenţia că această adresă de e-mail NU aparţine ANAF şi nu trebuie să daţi curs solicitărilor!", au precizat reprezentanții ANAF.
Serviciile oferite de RO e-Factura sunt accesibile prin Spaţiul Privat Virtual (SPV), respectiv prin API (interfaţa pentru depuneri/interogări automate).
De asemenea, contribuabilii pot obţine informaţii fiscale cu caracter general la call center ANAF: 031.40.39.160